Oppas vir oordrywing - www.bybelkennis.co.za
Satan and all his agents, with all their combined strength and subtilty, cannot separate one soul from Christ. —Robert Shaw
Hoe dikwels sê ons nie: Dit was die beste jaar/vergadering/ens wat ons nog ooit gehad het; daar is 'n ongelooflike gevoel van momentum wat besig is om in die gemeente op te bou; ens. As hierdie soort oordrewe stellings deel van jou leierskap kommunikasie word, moet ons versigtig wees. As leier moet jy sekerlik optimisme uitstraal, maar as jy begin oordrywe loop jy 'n risiko. Scott Cochrane identifiseer vier sulke risiko's:
Mense kan dink dat jy nie opreg is nie. Elke vergadering of gebeurtenis kan tog nie die beste ooit wees nie. As jy hierdie soort taal te dikwels gebruik, sal mense jou nie as leier, maar as bemarker sien.
Jy kan jou geloofwaardigheid verloor. Onthou dit wat jy as die beste ooit beskryf – jou mense was daar en hulle het gesien dat dit nie die beste ooit was nie. As daar 'n gaping ontstaan tussen wat jou mense weet wat waar is en wat jy sê waar is, begin jy jou geloofwaardigheid verloor.
Jong mense skakel af. Jongmense se radar is ingestel op enigiets wat na oordrywing ruik. Die gemeente kan nie hierdie groep met jou kommunikasie ontstel en verloor nie.
Jy skep 'n kultuur van "desperaatheid." 'n Leier se woorde het die vermoë om die kultuur te vorm. Oordryf jy gedurig skep jy 'n kultuur van desperaatheid. Vir jou volgelinge is dit 'n kort paadjie van desperaatheid na agterdog.